Source: http://www.ucps.sk/ESLP_Zubor
Timestamp: 2020-08-06 19:04:01+00:00
Document Index: 16689846

Matched Legal Cases: ['súd ', 'súd ', 'súd ', 'súd ', 'súd ', '§ 19']

UčPS - ESĽP: Rozsudok v prípade Žúbor proti Slovenskej republike
ESĽP: Rozsudok v prípade Žúbor proti Slovenskej republike NEPREČÍTANÉ
08.12.2011, Mgr. Igor Šumichrast
POJMY: ľudské práva a slobody,	Slovenská republika (Slovensko)
Sťažovateľ tvrdil, že bol vo väzbe nezákonne. Okrem toho namietal, že ústavnému súdu trvalo príliš dlho, kým rozhodol o jeho sťažnosti a rovnako, že k uvedeným námietkam nemal k dispozícii účinný prostriedok nápravy. Európsky súd konštatoval porušenie článku 5 ods. 1 a ods. 4 Dohovoru. Sťažovateľovi nepriznal žiadne odškodnenie.
Sťažovateľ bol v roku 2003 obvinený z prípravy trestného činu lúpeže a vzatý do väzby. Jeho väzba bola viackrát predĺžená až do 24. januára 2005. V januári 2005 prokurátor podal na sťažovateľa a niekoľko ďalších osôb obžalobu na Krajský súd v Žiline. Sťažovateľ následne požiadal o prepustenie z väzby, tvrdiac, že lehota jeho väzby uplynula. Krajský súd nariadil prepustenie sťažovateľa. Najvyšší súd však rozhodol, že sťažovateľ zostane vo väzbe a predĺžil väzbu sťažovateľa.
Sťažovateľ požadoval 200 000 € z titulu nemajetkovej ujmy. Európsky súd pre ľudské práva však uznal námietku vlády, že nárok bol predložený až po uplynutí stanovenej lehoty1 a preto sťažovateľovi nepriznal žiadne odškodnenie.
Zákon č. 514/2003 Z. z. o zodpovednosti za škodu spôsobenú pri výkone verejnej moci § 19 ods. 1:
Právo na náhradu škody sa premlčí za tri roky odo dňa, keď sa poškodený dozvedel o škode. Ak je podmienkou uplatnenia práva na náhradu škody zrušenie alebo zmena právoplatného rozhodnutia, plynie premlčacia lehota odo dňa doručenia (oznámenia) rozhodnutia.“ ^